text:
- Denne begivenhed er allerede afholdt.
Nes Sóknar Musikkfelag várkonsert
10. maj 2017 @ 20:00 - 21:00| Ókeypis
Árliga várkonsertin hjá Nes Sóknar Musikkfelag verður í Løkshøll í Runavík mikukvøldið 10. mai kl. 20.00.
Skráin er fjølbroytt, og fer hornorkestrið m.a. at framføra tey trý løgini, sum orkestrið fer at spæla á musikkstevnuni, sum verður í Sørvági Dýra Biðidag 12. mai. Hesi eru Castell Caerdydd, The Acrobat (Hans Jákup Abrahamsen spælir trombon solo) og Land of My Fathers.
Eisini fara Kenneth Jones, trompet, og Súsanna H. Olsen, trompet, at spæla nøkur løg. Birgitte Schnakenburg, flygul, hevur fylgispælið.
Kenneth Jones stjórnar orkestrinum, sum telur eini 20 spælarar í øllum aldrum.


c: text/html

text:
Barn undir krígnum í nýggjari útgávu....
Barn undir krígnum í nýggjari útgávu. Bókin kom út á fyrsta sinni fyri tjúgu árum síðani og hevu...
Um barnaárini á Tvøroyri, sum tá var ei...
Um barnaárini á Tvøroyri, sum tá var ein hin virknasta bygdin í Føroyum.
Ein frágreiðing um at vera ung undir kr...
Ein frágreiðing um at vera ung undir krígnum.
Forvitnislig bók um fuglfirðing, sum fa...
Forvitnislig bók um fuglfirðing, sum familjan og unnustan mistu sámbandið við í tjúgunum
Endurminningar høvundans um tey fyrstu ...
Endurminningar høvundans um tey fyrstu 16 árini, 1947-1964. Endurminningarnar fara fram í Danmark og Føroyum og enda við, at hon siglir út a...

robotstxt: allowed

filter: keep


text:
– Okkara skip taka rusk, spillolju og kloakkspillivatn til lands og endurnýta tað, ið kann endurnýtast, sigur Óli Jákup Tvørfoss, innkeypsleiðari á uppisjóvarskipunum hjá Varðanum.
Fyrr ljóðaði, at skip blakaðu nógv burturkast í havið. Men tað er ikki loyvt. Krøvini til skip eru nógv herd seinnu árini, tá ið ræður um at sleppa av við burturkastið.
Gera eftir forskriftum
– Okkara skip skilja ruskið eftir teimum forskriftum, ið eru. Tað verður eisini førd gerðabók yvir alt ruskið, spilloljuna og annað, ið vit føra til lands, sigur Óli Jákup.
Uppisjóvarskipini hjá Varðanum eru Tróndur í Gøtu, Finnur Fríði, Jupiter, Tummas T og Høgiklettur. Óli Jákup sigur, at hann kann bara úttala seg um mannagongdir hjá nevndu skipum.
Greiðar mannagongdir
Umborð á skipunum hanga skriv uppi, hvussu ruskið skal skiljast, og hvat skal í hvønn kassa. Tá ið talan er um matleivdir, sum jú er lívrunnið burturkast, so er tó loyvt at blaka hetta á sjógv, um skipið er minst 12 fjórðingar úr landi.
Taka spillolju til lands
Tá ið talan er um spillolju, so verður tangin tømdur, tá ið skipini koma til lands, ella so ofta tørvur er á tí. Skipið setur seg í samband við havnaskrivstovuna ella IRF, og bilur frá IRF kemur og tømir tangan.
Spilloljan verður endurnýtt. Í fjør var 99% av allari spilloljuni, ið IRF tók ímóti, endurnýtt.
Havnarskrivstovan ella IRF kvittar fyri tað, ið teir móttaka av ruski og spillolju, tá ið skipini koma til lands.
Eftirlit
Bæði Heilsufrøðiliga Starvstovan og Norsk Veritas hava eftirlit og gera kanningar umborð á skipunum. Á tílíkum eftirlitsvitjanum hyggja tey millum annað eftir, at mannagongdir verða fylgdar, at gerðabókin samsvarar við veruleikan, at uppsløgini um rusk hanga uppi og eru týðilig. Um okkurt ikki er, sum tað eigur, so gera teir vart við tað, og skipini kunnu fáa bót.
– Samstarv hevur nógv at siga, og síðani vit eru byrjað hetta samskifti við myndugleikarnar og hava fingið fastar mannagongdir við burturbeining av ruski o.ø., hava vit ikki fingið viðmerkingar hesum viðvíkjandi, sigur Óli Jákup.
Veirar, nótir og annað verður endurnýtt
Uppisjóvarskipini hava stórar nótir, trol, veirar og trossar, og hetta má eisini skiftast av og á.
– Vit taka alt til lands, og so verður tað latið til IRF, sum so letur tað víðari til endurnýtslu. Tá ið talan er um gamlar trolveirar, so hava vit ofta selt teir til alivinnuna, ið brúkar teir til at strekkja botnin í nótunum, sigur Óli Jákup.
Innaneftirlit
Seinastu seks árini, hava skipini hjá Varðanum eisini havt innaneftirlit. Her verður serliga lagdur dentur á reinføri og á trygd umborð.
Mannagongdir eru, hvussu alt skal vera, og hvør maður umborð hevur sína ábyrgd. Ein annar av manningini kannar so, um hetta er gjørt, og alt verður undirskrivað og skjalfest. Á hendan hátt ber altíð til at finna út av, um alt er gjørt, sum tað skal.
– Vit ynskja at vera við til at verja havumhvørvið, og tí er tað týdningarmikið fyri okkum, at vit fylgja teimum lógum og reglugerðum, ið eru, sigur Óli Jákup Tvørfoss frá Varðanum.


text:
Nýskapan hjá GreenIQ í Hvalvík
Hósdagin var borgarstjórin á virkisvitjan hjá GreenIQ í Hvalvík í sambandi við, at teir fyri fyrstu ferð royndu nýggjastu uppfinning teirra GreenArc 3K Mobil.
Green Arc 3K Mobil er eitt oljureinsianlegg, sum er í einum viðfestisvogni. Hetta ger anleggið sera lætt at flyta. Ímeðan stormarnir hava leikað í í vetur, hava teir hjá GreenIQ arbeitt inni í gomlu smiðjuni hjá Jóhannes í Hvalvík og ment skipanina til oljudálking.
Green Arc 3K Mobil er eitt anlegg, sum kann taka olju upp í bátahyljum og kann reinsa áleið 2800 litrar um tíman. Skipanin er í einum vogni við skimmara, pumpu, el-agrigat, separatortanga, og 1000 litur tanga til olju. Tað, sum er sermerkt við hesi skipan er, at man tekur oljuna burturúr og koyrir vatnið aftur á sjógv. Skipanin er mobil og kann gerast klár á staðnum uppá 10 minuttir. Ein persónur klárar einsamallur at fáa skipanina í gongd og soleiðis fyribyrgja eini oljudálking.
Skipanin kann brúkast har olja er fanga innanfyri eina oljusperru ella eitt í einum havnalag. Umframt hetta kann skipanin eisini reinsa brunnar og annað.
Hava fólk áhugað í at síggja hvussu hon virkar ber til at ringja til Árna Svartafoss, søluleiðara, á telefon 663400 ella vitja heimasíðuna www.greeniq.eu.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Vestmannadagar 2016 - Fótbóltskapping fyri børn
30.08.2016
Aftur í ár verður skipað fyri fótbóltskapping fyri bæði børn og vaksin. Kappingin verður á sparkivøllinum í á Flatabø.
Hesuferð verða innleiðandi umførini hjá barna- og ungdómsliðunum spæl týsdagin 6. september, kl. 18.00.
Finaluumførini verða spæld leygardagin 10. september kl. 12.00. Vinnandi liðini fáa heiðursmerkir.
Gerið tykkara lið og meldið til í seinasta lagi leygardagin 3. september á midnátt. Tit kunna melda til við at skriva tpost til john@vestmanna.fo. Skrivið nøvn á leikarum og navn á liðnum.
Mánadagin fyrrapartin verður dystarskrá løgd á vestmanna.fo.
Vinnandi liðini fáa heiðursmerkir.
Aldursbólkar:
1. - 3. flokkur
4. - 6. flokkur
7. - 10. flokkur
Liðini hava 5 leikarar í part. 4 leikarar eru á vøllinum í senn.
Hvør dystur verður 15 min.
Kapping og reglur:
Málmaður kann ikki nýta hendurnar - undantikin er yngsti bólkurin.
Hin parturin eigur bóltin, tá ið bólturin fer út um girðingina.
Øll liðini í hvørjum aldursbólki spæla fyrst ein dyst móti hvørjum øðrum. Vunnin dystur gevur 3 stig, javnleikur gevur 1 stig, taptur dystur gevur onki stig. Liðið við flest stigum vinnur. Stendur á jøvnum verður golden-goal dystur millum hesi liðini í mesta lagi 5 min. Síðan brotsparkskapping.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Styrki og veikleiki við gomlu læraraútbúgvingini
Hans H. Hansen, undirvísingarleiðari, námslektari í sálarfrøði og námsfrøði
Verkætlanin er ein spurnakanning millum fólkaskúla-lærarar. Kanningin er stuðlað av Fólkaskúlagrunninum. Endamálið við spurnablaðakanningini er at tekna eina yrkisliga mynd av teimum seinastu 100 lesandi, ið hava tikið prógv eftir gomlu læraraútbúgvingini á Føroya læraraskúla. Svargevararnir tóku prógv í 2007, 2008, 2009, 2010 og 2011. Spurnablaðakanningin er skipað í 8 sjálvstøðugar og tó samfastar partar.
Partarnir eru:
- Bakstøðisupplýsingar
- Lestrartíðin á Føroya læraraskúla
- Fyrsta árið sum lærari
- Hvussu trívist tú sum lærari í dag
- Undirvísingarsýni og undirvísingarhættir
- Nútíðarnæmingurin
- PISA-kanningin og landsroyndin
- Eftirútbúgvingartørvur
Úrslitið av spurnablaðakanningini skal fyrst og fremst nýtast sum íblástur, tá ið nýggja læraraútbúgvingin verður stillað, og tá ið eitt dygdargott eftirútbúgvingartilboð skal mennast komandi árini.


text:
Skiftandi ummælarar viðmæla hvørt vikuskiftið framsýningar í Politiken og í dag fevnir viðmælið hjá Mariu Kjær um eina framsýning í David Risley Gallery (har Rannvá Kunoy hevur framsýnt) og um framsýningina Walk. Walk. sum Jóhan Martin Christiansen hevur sum part av eini framsýningarrøð við heitinum "Object this Picture", har listafólkini granska í viðurskiftum, sum vit hava til myndir. Sambært greinini í Politiken hevur sálarfrøðingurin Stephan Sieland um viðurskiftini við talgildu miðlarnar.
Jóhan Martin Christiansen - ’Walk, Walk’
Fr. 30. nov.-9. des., Opið leyg.-sun. 12-16.
Fyrilestur leyg. 9. des. kl. 16-17.30.
Stað: Rigensgade 5 í kjallaranum, Kbh. K.
Ókeypis


text:
Føroyar liggja í Atlantshavi. Úr Føroyum er næstan líka langt til Noregs, Íslands og Skotlands. Her í Atlantshavi renna saman heitir og kaldir luftstreymar, og veðurlagið er skiftandi, sól, regn og mjørki.
Føroyar eru 18 oyggjar, 16 eru bygdar. Føroyska samfelagið hevur altíð havt gott samband við hini Norðurlondini. Føroyar eru partur í danska kongsríkinum. Lóggávuvaldið í sermálum er hjá løgtinginum, sum er frá landnámstíð. Við heimastýrislógini frá 1948 hevur landsstýrið útinnandi vald í sermálum. Oyggjarnar vórðu til úr eldgosum tíðliga í tertiertíðini, fyri einum 55-60 mió. árum síðan. Nú er einki gosvirkni. Landslagið er upp gjøgnum tíðirnar evnað til av jøklum, jøkulvatni, veðri, vindi og sjógvi. Flestu oyggjarnar eru langar og smalar. Ikki er langt um firðir og sund, men ofta er streymhart. Oyggjarnar vóru bygdar fyri 1200-1300 árum síðani. Málið er nær skylt íslendskum og vesturnorskum. Milda og slavna veðurlagið er gott til seyðahald, sum var høvuðsvinna. Nú hava fiskivinnan og onnur vinna knýtt at henni størsta búskaparliga týdningin.
Minsti høvuðsstaður í Norðurlondum er Havnin. Umleið 1/3 av fólkinum býr í Havnini, og enn flyta fólk til Havnar. Eins og í nógvum øðrum nútímans stórbýum eru nógv frítíðartilboð, og møguleikarnir at fáa arbeiði ella at nema útbúgving eru betri í Havn enn á bygd. Havnarøkið hevur stóran týdning.
Landbúnaðurin hevur hesi seinnu árini aftur fingið størri týdning. Nógv er velt upp úr nýggjum, og fleiri tíðarhóskandi fjós eru bygd. Í Føroyum eru uml. 70.000 áseyðir og 1200 neyt. Undan hesum 1200 neytunum fæst øll mjólkin, ið neyðug er.
400 festibøndur sita við umleið helvtini av jørðini, og uml. 5.000 óðalsmenn eiga hina helvtina. Stórur partur av innangarðsjørðini er traðarbrúk.
Festini verða arvað, og á størsta garðinum í Føroyum, sum er í Kirkjubø, hevur sama ætt sitið síðan 1557. Garðurin er 20 merkur. Hagin ber 400 áseyðir, og har eru 24 mjólkneyt.
Føroyingar fiska á fjarleiðum, í Barentshavi, undir Grønlandi og Kanada; á miðleiðum, undir Íslandi og í Norðsjónum; á nærleiðum, undir Føroyum og á Føroya Banka. Á fjarleiðum fiska stóru saltfiska-, rækju- og flakatrolararnir og frystilínuskipini. Á nærleiðum fiska ísfiskatrolararnir og útróðrarbátarnir. Nótaskipini fiska undir Føroyum, undir Íslandi og í Barentshavinum.
Í øldir var fuglurin stórur partur í føroyska húsarhaldinum. Nú verður fuglur næstan ikki veiddur; men á fuglaplássum royna tey, at siðirnir ikki detta burtur. Seinastu nógvu árini hevur hetta verið trupult, tí at fuglastovnarnir eru minkaðir so nógv.
Ferðasamband er millum bygd og bý eftir vegum, um brýr, ígjøgnum berghol, við skipum og tyrlum. Tyrlurnar verða mest nýttar til útoyggjarnar, tí at mangan er so ringt í sjónum, at ikki er leggjandi at. Regluligt ferðasamband er til grannalondini við skipi og flogfari. Um summarið sigla ferjur við ferðafólki, men um veturin sigla bara farmaskip. 14 tímar eru at sigla til Íslands og einir 30 til Danmarkar.
Uml. 2 tímar eru at flúgva ímillum.
Hvønn dag flúgva flogfør til Danmarkar, og nakrar ferðir um vikuna verður flogið til Íslands. Summi ár hevur verið flogið t.d. til Skotlands eisini. Atlantsflog fór í 1991 at flúgva til Billund í Jútlandi. Um summari verður eisini flogið til Bergen í Noregi og London í Onglandi.
Kelda: Heimur okkara - Alfrøði 1. Bókadeild Føroya Lærarafelags og Føroya Skúlabókagrunnur. Tórshavn 1992.
Høvuðsstaður:
Tórshavn
Vídd: 1399 km2
Fólkatal: 48.532
Alment mál:
føroyskt
Átrúnaður:
kristindómur
Stýrsilag:
fólkaræðið, fleirflokkaskipan
Gjaldoyra: donsk króna (DKK) føroyskir seðlar


text:
Uppgávur hjá Landsverki innan aling
- Gerð av kortum fyri aliøki og alistøðir
- Tryggja, at fyrilit til sigling o.a. verða tikin, tá aliøki verða veitt
- Hoyringarpartur í málum um veiting og broyting av aliloyvum og aliøkjum
Umsóknir um aliøki og broyting av aliøkjum skulu sendast til Heilsufrøðiligu Starvsstovuna.
Aðrir partar innan almennu alifyrisitingina
- Veiting av aliloyvum og aliøkjum o.a. (umsiting av alilógini)
- Eftirlit við staðseting av alibrúkum (saman við Fiskiveiðieftirlitinum)
- Veteriner viðurskifti
- Matvøruviðurskifti
Umhvørvisstovan tekur sær av umhvørvisloyvum v.m.
Alistøðir á landi
Smoltstøðir:
Lívfiskastøðir:
Aðrar alistøðir:
Alistøðir á sjónum
Í talvuni niðanfyri eru øll aliøki á sjónum skipað eftir alifirði og aliloyvi. Leinkjur eru til galdandi økistekningar í pdf-formati.
*) 4. juni 2013: Allar upplýsingar eru nú savnaðar á eitt kort, sum innihaldsliga er óbroytt í mun til áður. Kortini, sum víst er til í aliloyvunum, eru tó framvegis tey, sum eru galdandi. Hesi kunnu fáast við at venda sær til Landsverk.


text:
Hvat í vektini viðvíkur so gongur rætta vegin, í morgun segði vektin 72,9 kg, og tá ið tað kemur til fóður, so hevur tað bara verið heilt ok. Tíverri so komi eg neyvan í song áðrenn midnátt, sum eg so avgjørt ætlaði mær. Tað var hatta við hvíldini eg tosaði um í gjár.
Nå, heldur enn at renna intervallir so valdi eg at fara út á Svangaskarði í dag saman við fleiri øðrum treystum íðkarum til eina 5000m test á breyt. Tá ið runnið verður á breyt eitur tað net 5000m, á vegi, harafturímóti, eitur tað skilligt nokk 5 km.
Tað var Gutti, sum vildi fáa eina góðkenda tíð til Mariu Biskopstø, tí hevði hann sett eina 5000m kapping á skrá.
Kvinnur/gentir kl. 18 og menn/dreingir kl. 18:30.
Líkindini vóru ikki av teimum allarsbestu, fitt av vindi og regn. Men onkurvegna so rakti vindurin ikki so meint vøllin, so líkindini at renna, tá ið avtornaði, vóru bara heilt ok. Og tað skuldi eisini vísa seg at blíva ein super dagur fyri Rebekku, Mariu og Einar. Tey settu øll personlig met, so dyggiliga eisini. Maria sum bara er 12 ára gomul rann teir 12,5 umgangirnar uppá 19:10. Heilt fantastiskt. Rebekka minnist meg rætt 19:02 og Einar 17:05. Flott tit trý, hjartaliga tillukku. Hesin 48 ára gamli tjúkkibollin kom dallandi um málstrikuna í tíðini 19:28, ikki so galið, væl hjálptur av Gunnar Simonsen, junior. Einar fekk góða hjálp frá Marnar Djurhuus teir fyrstu 3000 metrarnir.
Við einari tíð uppá 19:28 uppá eina fimmari, gevur mær vónir í hvørtfall at fáa eina tíð í Stockholm sum er undir hálvan annan tíma. So er tað sagt 🙂
Tað verður super tá ið vit einaferð um ikki so langa tíð fáa eina rennibreyt her í Klaksvík.
Góða nátt – ímorgin verður tað ein róligur jogging túrur her í býnum.


text:
Fyrru løtuna hava vit vitjan av Simon, Josandan og Emilie frá Eftirskúlanum Alterna, Hillerød, Danmark, sum greiða frá skúlanum og um ferðir til Afrika, Asia og Amerika og um læri-breytirnar: Extreme Leadership, Performance, Serve og Music. Eisini fyrr- og núverandi næmingar, Gunvá og Eva, greiða frá teirra upplivingum v.m. Meira kunning um skúlan sæst á facebook: Efterskolen Alterna ella heimasíðuna: Alterna.nu. Seinnu løtuna er samtalan við Poul Færø út frá Áp. 1, 8: “Men tit skulu fáa kraft, táið Heilagi Andin kemur yvir tykkum, og tit skulu vera vitni Míni, ….” – og úr 3. Móseb. 26, 44, um trúskap Guds móti sínum í samanhangi við 2. Tim. 2, 13-15 og til seinast um Jósef, sum leið ilt, men livdi fyri ásjón Harrans, samangreina við Sálma 18, 36. (Onnur skriftbrot Áp, 9, 31; Orðtøkini 3, 5-6; 2. Pæt. 1, 18-21)
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Soleiðis var túrurin hjá Team Rynkeby til Paris seinast. Hygg eftir filminum.
Team Rynkeby
Team Rynkeby er eitt norðurlendskt vælgerðar súkklulið, sum á hvørjum ári súkklar til París fyri at savna pening inn til børn við lívshættisligum sjúkum og familjur teirra.
Team Rynkeby varð stovnað í 2002, tá ið 11 motiónsúkklarar, sum høvdu tilknýti til danska djúsframleiðaran Rynkeby Foods A/S, gjørdu av at súkkla til París fyri at síggja endan á víðakendu súkklukappingini, Tour de France.
Rynkeby Foods var høvuðsstuðul á hesi ferð, og onnur virki stuðlaðu eisini hópinum at súkkla til París. Fyrsta Team Rynkeby-liðið í søguni dugdi so væl at útvega stuðul, at 38.000 DKK vóru í avlopi, tá ið liðið kom aftur til Danmarkar viku seinni.
LES MEIRA: Soleiðis tók Team Rynkeby seg upp.
Bólkurin valdi at lata peningin til barnakrabbadeildina á Odense Universitetshospitali, og soleiðis sá henda siðvenja dagsins ljós.
1.900 súkklarar í fimm londum
Team Rynkeby veksur í vavi og fevnir nú um 1.900 súkklarar og 450 hjálparfólk á 48 liðum úr Føroyum, Danmark, Svøríki, Finnlandi, Noregi og Íslandi.
Súkklararnir eru valdir út ímillum fleiri túsund umsøkjarar, sum hava fylt umsóknarblaðið út á heimasíðuni hjá Team Rynkeby.
LES MEIRA: Soleiðis sleppur tú við á Team Rynkeby.
Peningurin fer óskerdur til børn við lívshættisligum sjúkum
Ígjøgnum árið skulu luttakararnir ikki einans megna at súkkla teir áleið 1300 kilometrarnar til París – tey binda seg eisini til at geva sítt íkast fyri at savna inn pening til børn við lívshættisligum sjúkum.
Rynkeby Food A/S og God Morgon taka sær av øllum kostnaðinum av miðsavnaðu samskipanini. Hetta merkir, at allur peningurin, ið Team Rynkeby savnar inn í hvørjum einstøkum landi, verður latin óskerdur til teir felagsskapir, ið hjálpa børnum við lívshættisligum sjúkum. Í Føroyum stuðlar Team Rynkeby Krabbameinsfelagnum. Krabbameinsfelagið umsitur peningin og letur hann til børn við krabbameini, lívhættisligum hjarta- og lungnasjúkum og teirra familjur.
Í 2017 læt Team Rynkeby tilsamans 65,2 mió. kr til norðurlenskar felagsskapir, ið hjálpa børnum við lívshættisligum sjúkum – av hesum fóru 1,2 til Krabbameinsfelagið.


text:
1937-2012
Steinbjørn B. Jacobsen var føddur 30. september 1937 í Sandvík. Var giftur við Ingrid, og tey fingu fimm børn.
Eftir at hann hevði tikið realprógv var hann til skips undir Grønlandi og Íslandi.
Var á háskúlaskeið á Ask háskúla og fór síðan at læra til lærara á Den Frie Lærerskole í Ollerup, verið lærari á Osted Fri- og Efterskole og á frískúla í Vilsted, var á skeið á Krabbeholm háskúla í Skive og tók Dansk Semenariumeksamen í sjey lærigreinum.
Starvaðist síðan sum lærari á Skt. Frans skúla og í Húsavík frá 1966 til 1970, har hann var virkin í ungmannafelagslívinum og setti tveir leikir á pall har.
Var stjóri á Føroya Fólkaháskúla frá 1970 til 1980 og frá 1981 til 1997 starvaðist hann á Tórshavnar kommunuskúla.
Var við til at endurstovna Rithøvundafelagið í 1967 og var valdur í nevndina, har hann sat til 1979.
Hann stjórnaði fastari síðu í blaðnum Glugganum, sum kom út aftur í 1968.
Var við til at stovna Fólkafylkingina móti EEC í 1971 og var virkin har.
Var ritstjóri á Varðanum saman við Gunnari Hoydal frá 1977 til 1981.
Var nevndarlimur í nýstovnaða Móðirmálslærarafelagnum frá 1981 til 1987.
Steinbjørn hevur latið ein hóp av skrivligum tilfari frá sær, serliga yrkingar, myndabøkur, barnabøkur og sjónleikir, hann hevur eisini gjørt skrivað og savnað tilfar til frálæru í føroyskum, seinast hevur hann skrivað endurminningar í tveimum bindum. Umframt at hava givið út á okkara forlagi hevur hann eisini givið bøkur sínar út á forlagnum Steplið, Fannir og Føroya Skúlabókagrunni.
Tær tríggjar ryssubøkurnar, Hin reyða ryssan, Maria og rossið og Reyða komu eisini út í norskari týðing.
Útgávur:
1979 Hin reyða ryssan
1980 Maria og rossið
1980 Eyð í Míni jólabók
1981 Lív og dýrini
1983 Reyða
1984 Læraramyndir. Skúlablaðið. Serblað
1984 Si og Sú
1987 Si og Sú síggja
1989 Vár og mánin
1991 Tvey systkin
1992 Lítli Páll í Nólsoy
2004 Stóri Sverri og lítli Sverri í Míni jólabók
2004 Grund 1
2005 Grund 2
2008 Hon og hann í hálva øld í Vencili 5
Umrøða/ummæli:
Árni Dahl: Bókmentasøga 3. bls. 67-71
Malan Johannesen: Reyða. Brá nr. 5 1984
Martin Næs: Tolin trívst og treiskni vinnur. Sosialurin 1. oktober 1987
Marna Jacobsen: Si og Sú síggja. Brá 13/1-1989
Bjørg Matras: Vár og mánin. Skúlablaðið 5/1990
Martin Næs: lítli Páll í Nólsoy í Hvør eigur flaggknappin? 1995
Jógvan Isaksen: Barnaár í Sandvík. Sosialurin 18. des. 2004
Heiður:
1976 Barnabókavirðisløn Tórshavnar Býráðs
1981 Virðisløn M. A. Jacobsens fyri fagurbókmentir
1985 Barnabókavirðisløn Tórshavnar Býráðs


text:
Rhode Island
Rhode Island (enskt: State of Rhode Island and Providence Plantations) er stakríki í Sameindu Statunum við umleið 1 mió. íbúgvum. Rhode Island er minsti stakríki í USA. Høvuðsstaðurin og størsti býurin er Providence. Í norðri og í eystri hevur Rhode Island mark við Massachusetts, og í vestri við Connecticut. Í suðri liggur Atlantshavið. Í 1790 bleiv Rhode Island lutstatur. Eyknevni er Hin Havstaturin (enskt: The Ocean State).
Innihaldsyvirlit
Fólkatalsfrøði[rætta | rætta wikitekst]
Rhode Island er tað stakríkið í USA, har fólkatættleikin er størstur. Víddin á lendinum er 3.140 km². Til samanbering er Føroyar 1.399 km². Har býr eisini meiri enn ein millión fólk. Fólkatættleikin í Føroyum er 34,5 í 2015. Í Rhode Island er fólkatættleikin uml. 388 fólk fyri hvønn km² í 2015. Fólkatættleikin á 388/km² er hægri enn í flestu amerikonsku statunum. Tann rómversk-katólska kirkjan er størsti trúarbólkur í Rhode Island; umleið 63 % av fólkinum eru rómverskir katolikkar í 2014. Hetta er hægsta talið av katolikkum í USA.[1] 27 prosent eru protestantar. Fólkið er ættað úr Italia (19 %), Írlandi (18,3 %), Onglandi (12,1 %), Portugal (8,2 %), og Fraklandi (8 %).[2] Skift á fólkatalið var bruttotjóðarúrtøkan umleið 293.000 krónur (41,678 USD) í 2015. Eisini er Rhode Island millum ríkastu stakríki í USA.
Landafrøði[rætta | rætta wikitekst]
State of Rhode Island and Providence Plantations er tann minsti lutstatur í Sameindu Statunum, USA. Til støddar er Rhode Island sum Luksemborg í Beneluks. Lutstaturin fevnir um eitt øki á 4,002 km². Rhode Island er eitt heilt lítið stakríki á eysturstrondini í Ný Onglandi við Atlantshav. Tað hevur mark ímóti Massachusetts og Connecticut. Í Rhode Island eru umleið 38 oyggjar; størsta oyggin kallast Aquidneck Island ella Rhode Island. Aðrir stórar oyggjar eru t.d. Conanicut Island, Block Island, Prudence Island, Goat Island, v.f. Á Aquidneck Island, sum eisini verður nevnt Rhode Island og er 98 ferkilometrar til støddar, búgva 58.000 fólk. Flestu fólkið búgva sosatt ikki á oyggjunum, men í Providence Plantations (á meginlandinum m.a. í størstu býurin Providence og økinum rundanum). Staturin er landafrøðiliga býtt í tvey. Meðan eysturpartin av statin hevur eitt landslag eyðkent við sínum vøkrum strondum, oyggjar og sker, er vesturparturin av Rhode Island mest sum alt skógarlandslag. So lágt er lendið, at hægsti heyggjurin, Jerimoth Hill, er ikki hægri enn 247 m.
Oyggjar[rætta | rætta wikitekst]
Nógvar oyggjar eru í Rhode Island. Summar oyggjarnar eru bara smáir og óbygdir hólmar, aðrar eru stórar og tættbygdir. Aquidneck Island er størsta oyggin og eisini tann fólkaríkasta oyggin. Býurin Newport liggur við Easton-víkina í syðra parti av Aquidneck-oynni. Oyggin Block Island er hin næststørsta. Høvuðsbýurin á Conanicut eitur Jamestown. Gott buss og ferjusamband er millum oyggjarnar.
Sí eisini[rætta | rætta wikitekst]


text:
Región Norðurjútland
Región Norðurjútland (Danskt: Region Nordjylland) er ein av teimum fimm Regiónunum í Danmark, sum vóru settar á stovn 1. januar 2007 eftir at Kommunalreformurin varð samtyktur í 2005. Región Norðurjútland fevnir um tað fyrrverandi Nordjyllands Amt og um teir partar av tí gamla Viborg Amt, ið liggja norðanfyri Limfjørðin, íroknað oynna Mors. Harumframt er tann norðari parturin av tí nú fyrrverandi Århus amt, har ið býurin Mariager liggur. Miðfyrisitingin hjá Regiónini liggur í Regiónshúsinum í Aalborg Eystur.
Regiónirnar í Danmar eru komnar í staðin fyri tey gomlu amtini, og talið av kommunum er minkað til 98. Tað eru 11 kommunur í Región Norðurjútlandi, fólkatalið er 580.272 (2013) og økið fevnir um 7.910 km². Regiónsráðsformaður er Ulla Astman.


text:
Konsert við Johan Solo og Hans Andriasi
Hóskvøldið 26. apríl fara tveir sera dugnaligir solistar á pall í Mentanarhúsinum í Fuglafirði. Johan Solo er útiseti, ið vitjar heimbygdina, meðan Hans Andrias er úr Klaksvík og telist millum bestu trubadurar í landinum.
Føroyski guitaristurin, sangarin og sangskrivarin Johan Petersen hevur eina fjølbroytta bakgrund innan alt frá rokk tónleiki til klassiskt filmstónleikasmíð í Danmark.
Í verkætlanini Johan Solo, fáa vit Johan, sum ein orkufyltan einmansbólk, har mergjað sangskriving verður sett saman við virtuosum guitarspæli. Við dukandi stórtrummu og fóttamburin er talan um eina fjølbroytta framførslu og eitt einastandandi, persónligt og tíðarleyst bland av folk-, blues- og rocktónleiki.
Hans Andreas hitar upp hetta kvøldið. 28 ára gamli FMA-virðislønti trubadururin, úr Klaksvík, útgav sína fyrstu fløgu, Vision í oktober 2016 og hevur hann turnerað runt Evropa síðani.
Hann hevur spælt á festivalum í londum sum Schweitz, Danmark, Polen, Spanien og fer nú á konsertferð í Russlandi næstu vikurnar. Stílurin er amerikana/folk.
Leinkjur:
www.facebook.com/johansolomusic
Www.instagram.com/johansolomusic
Www.youtube.com/mrjohansolo
https://www.facebook.com/hansandriasmusic/
Atgongumerkið kostar 100 kr og kann keypast við dyrnar
Dyrnar lata upp kl 19.30


text:
Johanna Thydell er svenskur rithøvundur, fødd 14. november í 1980 í Svøríki.
Uppi undir loftinum glógva stjørnurnar er fyrsta bók hennara. Hon var givin út í 2003, er týdd til 8 mál og er gjørd til film. Fyri hesa bókina, sum forlagið Nýlendi gav út á føroyskum í 2005, fekk hon Augustvirðislønina.
Eftir at hava lokið miðnámsskúlaprógv fór Johanna Thydell á skriviskeið, har hon fekk samband við rithøvundin Magnus Utvik, sum hjálpti henni at leggja lag á skrivingina. Síðan hevur hon verið á Fridhems fólkaháskúla í Svalöv og lærda háskúlanum í Stokkhólmi, har hon hevur lisið mentan, bókmentir og filmsvísindi.
Í dag tekst hon burturav við at skriva bókmentir, handrit til film og greinir til ymisk bløð og tíðarrit, umframt at halda fyrilestrar.
Ein terningur manglar er onnur bókin, hon hevur skrivað, og hon kom út í Svøríki í 2006.
Útgávur:
2010 Ein terningur manglar
2013 Ein grísur er í barnagarði
Viðtal:
Heimasíða:


text:
Responsible Tourism ráðstevna, 24.-25. mai 2018
Verkætlanin Green Growth Dialogue stendur aftur í ár fyri eini ráðstevnu, hesa ferð við heitinum Responsible Tourism. Ráðstevnan verður hósdagin 24....
Kom og hoyr um útbúgvingarmøguleikar á Føroyamálsdeildini
Mikudagin 16. mai 2018 kl. 15 verður skipað fyri kunningartiltaki um útbúgvingarmøguleikar á Føroyamáldeildini.
"Bláa vitan" fyri burðardygga samfelagsmenning
Firouz Gaini, lektari í antropologi á Søgu- og samfelagsdeildini, luttók á ráðstevnuni OCEAN WEEK 2018 (‘Oceans in Change’), sum varð hildin í...
Fýra úrtøkur frá skeiðinum Námsfrøðilig leiðsla, starvsfólkaleiðsla og strategisk leiðsla
Í linjugreinini "Námsfrøðilig Leiðsla” til námsfrøði- og læraralesandi á Námsvísindadeildini er eitt skeið á 15 ECTS júst endað, ið bar heitið...
Førleikamenning á altjóða støði
Tað er ikki á hvørjum degi, at altjóða ráðstevnur innan námsvísindi, hugvísindi og samfelagsvísindi verða hildnar í Føroyum.
MA-fyrilestur á Føroyamálsdeildini
Fríggjadagin tann 11. mai klokkan 14.00 hevur Asta Wolles Eiðisgarð MA-fyrilestur á Føroyamálsdeildini, V.U. Hammershaimbs gøtu 16.
Tiltøk
Skeið
Umsóknarfreistin til kvotu 2 er 15. apríl á midnátt
Freistin at søkja inn á bachelorútbúgvingar eftir kvotu 2 er 15. apríl. Latið verður upp fyri elektronisku umsóknarbløðunum her á síðuni 1. mars.
Umsóknarfreistin til kvotu 1 er 1. juli á midnátt
Tey, ið ynskja at søkja inn á bachelor eftir kvotu 1, og somuleiðis tey, ið ynskja at søkja inn á master, hava umsóknarfreist 1. juli á midnátt.


text:
- Tíðindi, mentan og ítróttur
Vindferðin upp í 78,7 m/s
78,7 metrar um sekundið.
Tað skrásetti vindmátarin hjá Landsverki á Norðradalsskarði klokkan 6:08 í morgun, sambært veðurdátum, stovnurin hevur á heimasíðuni.
Nógvur vindur er eisini skrásettur aðrastaðni í landinum. Við Laksá í Oyndarfirði varð vindferðin í gjárkvøldið klokkan 21:27 72,0 m/s í hvirlunum.
Miðalvindferðin 52,4 m/s
Mesti miðalvindurin í landinum síðstu dagarnar er eisini mátaður á veðurstøðini hjá Landsverki á Norðradalsskarði, vísa tølini.
Klokkan 15:17 jóladag var miðalvindurin á Norðradalsskarði 52,4 m/s. Miðalvindurin er áhaldandi vindur mátaður í 10 minuttir.
Síðsta samdøgrið eru hvirlur strangari enn 50 m/s mátaðar á Viðareiðisvegnum, Gjáarskarði, í Skopun og Porkeri sambært hagtølunum.


text:
Orð: Petur Jacob Sigvardsen
Viðmerking: Yrktur 07.07.07.
So mangt í verð man neyðugt vera
at fáa gjørt hvønn lívsins dag.
Tey flestu hava úr at gera
og skunda sær sum fok av stað
at vinna pening, miklan eyð
til hús og heim og dagligt breyð.
Sum Marta eru nú á døgum
so mong, ið stríðast dag og nátt.
Har eru fólk av øllum sløgum,
tey náa ei um Harrans gátt.
Tí arbeið bert alt lívið var,
til klokkan síðsta slagið slær.
Maria var ein onnur kvinna,
ið ikki hevði miklan skund,
við Jesu lið vit hana finna,
hon leitað hevði á hans fund.
Har sat hon still og lýddi á
tað, Jesus henni segði frá.
Við hana Jesus Kristus segði,
at eitt var neyðugt her í verð,
hin góða lutin valt hon hevði,
sum aldri burt frá henni fer.
Hjá mær og tær tað roynist best
at hava Jesus Krist sum gest.
Hjálp okkum, Harri, tí at minnast
at hava teg við vára lið,
tá ið várt lívsverk skal útinnast,
og tá vit søkja sálarfrið.
Í trúnni vit av náði tá
varðveita gripin Himni á.


text:
Ingun í Skrivarastovu, framleiðari, hevur avmyndað filmslið og leikarar hjá Sakarisi Stórá í stovuni hjá abbanum, sum hann er uppkallaður eftir. Húsini eru við Áarbakkan í Skopun og í næstu húsum býr leikstjórin sjálvur, sum sæst aftastur við tekoppi og í hvítari troyggju. Kring borðið sita frá vinstru Miriam Gunnarsson, stillfotografur og assistentur, Helena Heðinsdóttir Jørgensen, annar høvuðsleikarin, Virginie Surdej, filmfotografur, Armgarð G. Mortensen, hin høvuðsleikarin og Rúni Friis Kjær, fotografassistentur. Ljósmaður er Rógvi Rasmussen og ljóðmaður er Jón McBirnie. Teir eru ikki á myndini.
Eg havi fingið orð á Sakaris, nú bara ein upptøkudagur er eftir í sambandi við at filmurin Vetrarmorgun er í gerð.
Sakaris, í hvønn mun relaterar hesin nýggi filmurin seg til hin fyrra filmin 'Summarnátt'? Vetrarmorgun er ein nógv meira búgvin filmur enn Summarnátt. Hetta er ein daprari og ráari søga, sum allíkavæl er fortald við einum gjøgnumgangandi vakurleika. Vit fylgja høvuðsleiklutinum frá Summarnátt, Mariu. Men hennara sosialu umstøður eru broyttar, hon hevur fingið nýggjar vinir og er blivin meira sjálvstøðug, samstundis sum hon berjist við eitt stigma. Tað eru nógvir paralellir við Summarnátt, summir meira týðiligir enn aðrir. Men í øllum førum er Vetrarmorgun ein nógv sterkari filmur enn Summarnátt.
Ganga leikararnir aftur? Armgarð G. Mortensen, ið hevur høvuðsleiklutin sum Maria í Summarnátt, hevur eisini høvuðsleiklutin í Vetrarmorgun, saman við Helenu Heðinsdóttir Jørgensen. Men í mun til Summarnátt eru eisini nógvir smáir leiklutir, ið hava stóran týdning fyri søguna. Leikararinir eru teir bestu, eg nakrantíð havi arbeitt saman við. Og tað er gott, tí Vetrarmorgun er sera avbjóðandi fyri bæði leikarar og leikstjórn. Filmurin hevur avbjóðandi scenur, sum ikki eru sæddar í Føroyum fyrr. Og tað hevði ikki borið til, um eg ikki hevði leikarar, sum eg kann hava fult álit á. Eg gleði meg at arbeiða við somu fólkunum aftur.
Hvar eru upptøkurnar gjørdar? Upptøkurnar eru gjørdar á Sandoynni, meginparturin her í Skopun, men eisini í Havn. Summarnátt vísti at Sandoyggin er ótrúliga væl eydna sum location til film. Men okkurt mátti gerast í Havn, tí tað vóru so nógvir leikarar í onkrari einstakari scenu. Og tað var ringt at finna eitt passandi hús til tað á Sandoynni.
Nú hevur tú fyri fyrstu ferð ein framleiðara. Hvussu riggar tað? Tá eg gjørdi Summarnátt, gjørdi eg av at gera alt sjálvur. Tað vil siga, at eg sjálvur framleiddi filmin. Tað skal man ikki gera, og onkusvegna var tað akkurát tí eg valdi at gera tað. So eg hevði roynt tann partin av upptøkunum. Tað riggaði, men var øgiliga stressandi. Hesuferð er tað Ingun í Skrivarastovu, sum framleiðir filmin. Okkara samstarv riggar avbera væl. Eg eri glaður fyri at hon vildi vera framleiðari á filminum. Tað hevur filmurin heilt sikkurt vunnið nógv uppá. Tað ger eisini, at eg kann hugsavna meg fult um leikstjórnina. Og tað eri eg glaður fyri at kunna. Filmurin hevði ikki blivi verðurleiki uttan Ingun.
Belgiski fotografurn, sum hevur gjørt 'Violet Hill' og 'Lovers in Japan' fyri Coldplay, er aftur í Sandoynni. Hvussu ber tað til? Ja, fotografurin, Virginie Surdej, er hin sami, sum eg arbeiddi saman við á Summarnátt og hon segði longu tá, at hon vildi eisini sleppa at filma Vetrarmorgun, hóast hon hevur stórar uppgávur úti í heimi. Okkara samstarv riggar sera væl. Vit skilja hvønn annan listarliga. Og arbeiða væl saman sum eitt team. Eg eri stoltur, aftur at kunna arbeiða saman við henni. Hon hevur nógvar royndir, og hevur arbeitt við nøkrum av størstu nøvnunum innan tónleika- og mótaheimin, allíkavæl kemur hon til Skopunar.
Nú er bara ein dagur eftir av upptøkunum. Hvussu ert tú nøgdur sum leikstjóri? Eg eri glaður um, at vit veruliga hava klárað at skapt okkurt, ið kann blíva gull. Men tað hevur eisini veri strævið. Vit hava veri eitt sera lítið filmslið, og hava arbeitt øgiliga intenst allar dagarnar. Tað hevði ikki borið til, um filmsliðið og leikararnir, ikki einans vóru góð filmsfólk, men eisini góð menniskju. Fyri fyrstu ferð í lívinum havi eg havt fyrireikingartíð. So eg havi havt møguleikan til at menna leikritið saman við høvuðsleikarunum. Tað við siga, at eg havi havt venjingarlegur í Skopun, her vit hava roynt ting frá leikritinum, og síðani havi eg kunna broytt ymsar smálutir.
Í hvønn mun verður filmurin til við upptøkutólini, heldur enn við klippiborðið? Eg eri ikki komin til klippingina enn. Men filmurin er heilt sikkurt skaptur undir upptøkunum og kanska serliga í castingini. Eg eri ikki ein góður klippari, so eg noyðist at fortelja søguna undir leikstjórnini, sigur Sakaris og savnar filmsliðið í stovuni hjá abbanum.
Nú fara tey øll til Depilin í Skálavík at eta nátturða. Í morgin er seinasti upptøkudagur og lagið er gott. Ingun er hugtikin av, hvussu væl Sakaris dugur at leikstjórna. - Hetta er heilt fantastiskt, sigur hon og fær eyga á ein stóran fugl á sandinum. - Hatta er heilt vist ein trani. Men ber tað til? Hetta er sum í einum ævintýri, sigur Ingun, ið er framleiðslustjóri hjá Sakaris Stórá við nýggja filminum Vetrarmorgun.


text:
Starvsfólk til deildina á Kambsdali og lærari til skúlan við Áir
Starvsfólk til Dugna á Kambsdali - Freistin farin. STARVIÐ SETT
Søkt verður eftir eini eldsál innan endurnýtslu
Talan er um eitt fulltíðarstarv í tíðaravmarkað skeið 01.apríl – 01.oktober til at skipa arbeiðið í endurnýtsluhandlinum, á goymsluni og viðv. bingjuni.
Hevur tú hjarta fyri fólkum við skerdum arbeiðsførleikum og eitt ynski um at stuðla hesum í at hava eitt gott arbeiðslív ella víðari út í lestrar- ella vinnulívið, ert tú møguliga rætta fólkið til starvið. Dugni er arbeiðsstað hjá næmingum og arbeiðsfólki, sum antin hava tørv á tillagaðum starvi ella hava tørv á at royna og menna sínar arbeiðsførleikar.
Málbólkurin hjá Dugna eru fólk við mildum sálarligum, sosialum og/ella kropsligum avbjóðingum.
Sí lýsing her: Starv Kambsdal.pdf
Lærarastarv í skúlanum við Áir
Søkt verður eftir lærara til skúlan við Áir at byrja 1. aug. 2018 - FREISTIN FARIN
Hevur tú hjarta fyri fólkum, ið tørvar ein nýggjan møguleika, og eitt ynski um at stuðla hesum víðari út í lestrar- ella vinnulívið, ert tú møguliga rætta fólkið til starvið.
Talan er um fast starv fulla tíð, har tú verður ein partur av starvsfólkahópinum á skúlanum, ið saman leggur orku í at menna næmingarnar, so hesir kunnu vinna sær eitt nøktandi 9.fl. prógv og koma víðari í útbúgving ella í arbeiði.
Vit leita eftir lærara, ið kann undirvísa í søgu, landalæru og lívfrøði – eisini at stuðla í støddfrøði og í mállærugreinunum. Umframt undirvísing verður eisini lagdur dentur á menningararbeiði, so sum tímar til næmingasamrøður, ráðlegging og vegleiðing. Vit bjóða næmingunum eitt heildartilboð, og er arbeiðstíðin gerandisdagar frá 8.30 til 15.30.
Sí lýsing her: Starv skúlin við Áir.pdf


text:
Menning krevur broytingar, Jógvan Arge!
16. desember 2014
Býráðið í Tórshavn hevur gjørt eina snaring, men tað er ein snaring, sum hevur við menning at gera á bústaðarøkinum – politiska motivatiónin og lyklaorðini eru fólkavøkstur og dynamikkur.
Verandi skipan forðar fólki, sum eiga eina húsaogn og lesandi í útlandinum (ikki búsitandi í Føroyum) at sleppa á biðilista til grundstykki í kommununi. Hetta forðar aftur fyri einum dynamikki, har allir borgarir hava ein møguleika at útvega sær tann bústað, sum hóskar teimum best sum barnafamilja, stakur, pensjónistur o.a. Í løtuni er bústaðarmarknaðurin í Tórshavnarøkinum ov stirvin og eggjar ikki til fólkavøkstur og eitt skilagott bústaðarmynstur.
Býráðið ynskir nú, at skipanin við bíðilistum verður broytt soleiðis at eisini tey, sum hava tørv á einum øðrum, minni og/ella meira hóskandi bústaði eisini kunnu fáa tað. Harafturat vil kommunan økja útboðið av bústaðarmøguleikum við at bjóða byggientreprenørum grundstykkir at byggja íbúðir á, sum verða seldar til marknaðarprís, eins og gjørt hevur verið í øðrum byggjaríum, sum kommunan hevur verið við til at planlagt og fyriskipað. Við hesum verður eisini møguleiki hjá teimum, sum standa á verandi bíðilista, frítt at bjóða uppá eina íbúð.
Við nýggju skipanini og møguleikunum verður tað nógv betri møguleikar at útvega sær ein hóskandi bústað, t.v.s. sum er lagaður til tann tørv, sum ein hevur og vit skapa grundarlag fyri fólkavøkstri í kommununi.
Jógvan, vit loypa ikki búkk um bíðilistan. Vit í samgonguni beina burtur forðingar fyri menning og vøkstri – borgarin og tíðin krevur tað.
Annfinn Brekkstein
Býráðslimur í Tórshavnar Kommunu fyri Sambandsflokkin
RN
Aftur


text:
- Tíðindi, mentan og ítróttur
Savnsgull: Ymisk lív
Tak niður
Sendingin er um tá 74 ára gomlu Fanny Olsen í Árnafirði. Hon eigur og rekur einasta handilin í bygdini, og hóast tað bara eru einir fýra-fimm kundar um dagin, møtir hon trúføst upp til arbeiðis hvønn morgun.
Handilin hevur verið í familjuni í mong ár, og Fanny hevur leingi vitað, at tað varð hennara lutur at føra familjutraditiónina víðari og sostatt verða verandi í Árnafirði. Og hjá henni hevur tað verið júst tað rætta.
Marjun King úr Leirvík, harafturímóti, hevur altíð tráað eftir at sleppa út í verðina. Longu heilt ung droymdi hon um fjarskotin og eksotisk lond, og 20 ára gomul gjørdi hon av at fylgja dreyminum og byrja eina karrieru uttanlands.
Hon hevur búð og arbeitt nógvastaðni, seinastu 20 árini í London. Marjun er í dag 59 ár og býr nú í West End saman við enska manninum James. Tey eru bæði nýliga pensionerað og hava úr at gera við at njóta sítt otium.
Sendingina gjørdu: Barbara Samuelsen, Hans Petur Hansen og Thomas Koba.


text:
Lopranseiði
Lopranseiði er eitt vakurt og sermerkt stað vestanfyri Lopra í Suðuroynni. Har er ein hólmur sum eitur Lopranshólmur, hann er sera tætt við sjálva oynna. Gjógvin millum hólmin og Lopranseiði eitur Lambagjógv. Hagin fyri sunnan eitur Lopranshagi, hagin fyri norðan eitur Tóris- og Lambhagi. Pyramiduskapaða fjallið sunnanfyri Lopranseiði eitur Kirvi, toppurin á fjallinum nevnist Kirviskollur. Víkin sum er á eystur síðuni á oynni, beint hinumegin Lopranseiði eitur Ónavík. Fjallið norðanfyri Lopranseiði eitur Rávan. Hamar eru á báðum síðum á Lopranseiði, báðir vera nevndin Eiðishamar. Ein bøgarður er har sum eitur Eiðisgarður. Lopranseiði er 61 metrar høgt á eggini beint við har sum hólmurin er. Lopranshólmur er 57 metrar høgur.
Westerbeek sigldi á land við Lopranseiði í 1742[rætta | rætta wikitekst]
2. september 1742 sigldi hollendska skipið Westerbeek á land beint sunnanfyri Lopranseiði. Teir fleistu av manningini kláraðu at sleppa sær uppá land við at ganga eftir mastrini, sum var brotnað og lá inn móti berginum. Bergið var streyrætt, men teir megnaðu at koma uppá eina rók. Teir fimastu av teimum gjørdu so tað bragd at klatra upp eftir berginum fyri at fáa hjálp til restina av monnunum. Teir vistu ikki hvar ið teir vóru ella um fólk búðu nærindis. Ongin búði í Lopra ella á Økrum tá, tær bygdirnar høvdu annar verið tær fyrstu ið teir høvdu sæð, um tær vóru til tá. Nakrir menn gingu til Vágs eftir hjálp og nakrir gingu til Sumbiar. Allir hinir sum sótu á røðini vóru bjargaðir. Umleið 10 menn lótu lív og umleið 80 menn yvirlivdu. Teir allar flestu noyddust at búgva í Føroyum í 9 mánaðir, tí skipini sum lógu í Havn tordu ikki at taka so nógvir menn við. Nakrir fáir blivu giftir í Føroyum og eftirkomanarir eru eisini í Føroyum eftir ein ella nakrir fáir av hesum monnum. Mathias Lassen hevur skrivað og útgivið bók um hendingina, bókin eitur Westerbeek og kom út í 2008.[1]
Myndir[rætta | rætta wikitekst]
Lopranseiði og fjallið Kirvi, Beinisvørð sæst longri suðuri.
Lopranseiði og Lopranshólmur


text:
04. Nov 2016
Enn eru nøkur pláss eftir til fleiri spennandi skeið, ið byrja fyrst í komandi ári.Tilmelda teg á kvoldskulin.foTilmeldingin er opin til sunnudagin 20. november 2016. ...
28. Okt 2016
Teir hava skotið til máls, lært um byrsur og trygd. Herfyri fingu 18 mans váttan fyri at hava staðið vápnatrygdarskeið. Váttanin kann nýtast, tá ið søkt verður um vápnaloyvi á Umhvørvisstovuni. Løgtingið samtykti í...
28. Okt 2016
Nógv skeið eru á Kvøldskúlanum í vetur, og millum nýggju tilboðini er seyming fyri kvinnur í barnsburðarfarloyvi. Kvinnurnar eru longu farnar til verka. Hugsanin við skeiðinum er, at mammur kunnu koma til seyming og hava børnini við. Til ber at seyma barnaklæðir, klæðir til...
26. Mai 2016
26. mai 2016Hvør hevur uppfunnið bókstavin "ð"?Í dag fingu 12 útlendskir næmingar prógv á Kvøldskúlanum í føroyskum og føroyskari mentan á framhaldsskeiði. Hetta var eitt skeið fyri tey, sum dugdu eitt sindur av føroyskum, sum nú umframt at tosa hava lært at lesa og...


text:
Rundferð í Klaksvík
Ein gongutúrur ígjøgnum Klaksvík førir teg ígjøgnum Føroya størsta fiskivinnubý, spennandi fyritøkur og aftur í gamla tíð.
Klaksvík er Føroya næststørsti býur. Útgrevstrar vísa, at her búði fólk longu í víkingatíðini. Upprunaliga var Klaksvíkin fýra bygdir, Uppsalir, Vág, Gerðar og Myrkjanoyri, sum allar liggja hvør í sínum horni av Eiðinum, ið er láglendi millum Borðoyarvík og Vágna.
Fá eina søguliga uppliving og legg leiðina fram við søguligu Einahandilshúsinum. Tey vórðu bygd í 1838 og hýsa í dag Norðoya Fornminnasavni. Savnið hevur lutir og amboð frá farnari tíð og frá gamla apotekinum, sum var opið frá 1932-1961. Handilin Leikalund heldur eisini til í hesum hølum.
Heimi í Vágsbøi liggur stórfingna Christanskirkjan, sum varð bygd í 1963. Tætt við liggur Gamli Kirkjugarður, sum í dag er minningarlund fyri sjólatin. Við Biskupstøð stendur stórfingni bygningurin hjá Brøðrasamkomuni, sum læt upp í 2014.
Ein gongutúrur eftir Gerðagøtu og út eftir Oyravegnum er at viðmæla. Á gonguferðini kemur tú fram við toftunum, har skalvalopini komu undan Kjølinum í 1745 og 1765. Báðar vanlukkur hendu sama dag á árinum, á grækarismessudegi. Longur úti er Vevskúlin, sum hevur sína serstøku søgu í sambandi við svensku Ainu Cederblom.
Um tú ynskir tær ein gongutúr í frísku náttúruni, so er ein túrur oman í Gravardal, fram við vøkru Gravará ein góður møguleiki. Úti í Grøv er viðarlund og vakur gróður fram við ánni.


text:
- Tíðindi, mentan og ítróttur
Statoil eitur nú Equinor
Størsta oljufelagið í Noregi, Statoil, eitur nú Equinor, og longu í dag verður partabrævið í fyritøkuni selt undir navninum Equinor á keypsskálanum í Oslo.
Partabrævið á keypsskálanum í New York verður eisini selt undir nýggja navninum, tó í fyrsta lagi 17. mai.
Fyritøkan sigur, at endamálið við navnabroytingini er at vísa, at hon nú í størri mun verður ein orkufyritøka heldur enn oljufyritøka burturav.
Kunningarstjórin í Equinor sigur, at nú verður farið at skifta búmerki í øllum 40 londunum, har fyritøkan hevur virksemi.
Sí eisini


text:
Altjóða arbeiðaradagur
1. mai 2018
Tórshavn
Sosialistisk Ung skipa fyri morgunmati í Javnaðarhúsinum í Niels Finsensgøtu 14 frá kl. 08-10.30.
Tvøroyri
Suðuroyar Norðara Javnaðarfelag skipar fyri 1. mai-dagshaldi uttan fyri Pubbina kl. 16.
Skrá: Elma Næs Mortansdóttir, forkvinnan í SU Suður, bjóðar vælkomin • felagssangur • Jens Arni L Hammerfoss, formaður í SNJ, heldur røðu • Tvøroyra Hornorkestur spælir • Ingeborg Vinther, fyrrverandi forkvinna í Føroya Arbeiðarafelag, heldur røðu • felagssangur.
Suppa verður at fáa aftaná tiltakið.
Vestmanna
Norðstreymoyar Javnaðarfelag skipar saman við Norðstreymoyar Tjóðveldisfelag og Vestmanna Arbeiðarafelag fyri 1. mai-dagshaldi á Reyða Torginum kl. 16.
Skrá: Rakul í Gerðinum, forkvinna í Heilsurøktarafelagnum, Ingolf S. Olsen, løgtingsmaður og Aksel V. Johannesen, løgmaður halda røðu. Fundarleiðari verður Páll Hellu, formaður í Vestmanna Arbeiðarafelag. Tónleikur verður við Vestmanna Hornorkestri undir leiðslu av Atla Petersen. Aftaná fundin bjóðar Arbeiðarafelagið ein drekkamunn í felagshúsinum.
Møtið fjølment!
« aftur


text:
Tankar Altjóða Brekdagin
Hoyrdi samrøðu við Tóru við Keldu í útvarpinum í gjár og vinir á facebook hava lutað, at vit 3. desember halda altjóða brekdag, sum varð innsettur í 1992 við ST resulutión 47/3. MBF hevur eitt tiltak í Løkshøll í dag, og hóast innidag, so eri eg við teimum í tonkunum - hoyrdi eisini røddina hjá gestinum, Jacob Nossel, í útvarpssendingini í gjár. í ár er altjóða tema: Broyting, ið førir til eitt meiri burðardygt og mótstøðuført samfelag fyri øll.
Ein tekstur, sum ein facebookvinur sendi í umferð, tá vit fóru um midnáttina, var hesin um nøkur, sum ikki hoyra, sum ikki síggja og ikki kunnu ganga. Hann vaks í mær og eg fann aftur til svenska tekstin, hann er týddur frá: “Jag vill vara öga, öra och fot, för den, som behöver min hjälp”, sum vit systkinabørnini lurtaðu eftir hjá ommu og abba í Trongisvági, tá vit vóru børn. Hugsaði víðari um barnasangin: “Eygu blind læt Jesus upp, stumm at tala fekk, hoyrnina hann deyvum gav, og hin lamni gekk. Kryplar, sjúk, spidølsk til Hann bóru sína neyð...”. Væl vita vit, at tey, sum bera brek og familjur og vinir teirra hava gleði og kenna gripir, sum fleiri okkara kanska ikki hava stundir at gáa um. Men, hvat vildu vit ikki kunnað linnað og grøtt hjá teimum, sum hava tungt at bera vegna brek... Og tað kunnu vit eisini - í ein ávísan mun. Læknavísindini, sálarvísindini, sosialvísindini, málvísindini og mong onnur vísindi hava stóran amboðskassa, sum vit sum samfelag kunnu nýta burtur úr og planleggja og raðfesta eftir. Og næstrakærleikin er líka stórt boð í dag sum nakrantíð.
Teksturin, sum eg í dag vil seta í samfelagsligan samanhang hendan sunnudag í atventini - komu Harrans, er frá 1.Korintbrævi, versini 14 til 26:
“Likamið er jú heldur ikki ein limur, men nógvir. Um fóturin vildi sagt: "Táið eg ikki eri hond, hoyri eg ikki til likamið!" so hoyrir hann líka væl til likamið fyri tað. Og um oyrað vildi sagt: "Táið eg ikki eri eyga, hoyri eg ikki til likamið!" so hoyrir tað líka væl til likamið fyri tað. Var alt likamið eyga, hvat varð tá av hoyrnini! Og var tað alt hoyrn, hvat varð tá av luktinum! Men nú hevur Gud sett limirnar á likamið, hvønn fyri seg, soleiðis sum Hann vildi. - Vóru teir nú allir ein limur, hvat varð tá av likaminum! Men nú eru nógvir limir, og bert eitt likam. Eygað kann ikki siga við hondina: "Mær tørvar teg ikki!" Og líka lítið kann høvdið siga við føturnar: "Mær tørvar tykkum ikki!" Tvørtur ímóti - júst teir limir á likaminum, sum tykjast at vera hinir veikastu, eru neyðugir. Teir limir á likaminum, sum vit ikki halda vera so miklan heiður við, klæða vit við tess meiri heiður, og teir limir, ið vit blúgvast við, fjala vit tess sámiligari. Hinir harímót - teir, ið vit ikki blúgvast við - teimum nýtist ikki hetta. Men Gud hevur sett likamið so saman, at Hann gav tí, sum minni hevur at týða, størri heiður - fyri at ikki skal vera ósemja í likaminum, men limirnir skulu hava líka umsorgan hvør fyri øðrum. Líður nú ein limur, líða allir limirnir við, og verður ein limur heiðraður, gleðast allir limirnir við.”
Teksturin ber seg sjálvan og mong hugasambond koma, alt eftir, hvør lesur. Harafturat er vert at bíta merki í, at beint eftir kemur stóri kærleikskapittulin, 1.Kor. 13, við orðingum sum:
“ Og um eg so býti út, fátækum til føði, alt, ið eg eigi, og um eg so gevi likam mítt at verða brent, men havi ikki kærleika, batar tað mær einki.”
“ men táið hitt fullkomna kemur, skal tað, sum í brotum er, fáa enda.“
Samfelagið er eitt og ein heild eins og likamið er tað. Vit ymisku limir, sum hava ymiska funktión og ymiskan týdning, vit hava tað ikki gott - heilt grundleggjandi - sum limir í samfelagnum, um vit ikki gera okkara, sum limir og sum heild, fyri at øll fáa part og kunnu gleðast og njóta saman við okkum. Inkluderandi hugsanin og strembanin eftir lívsgóðsku fyri øll, er ein lívsháttur og arbeiðsháttur - sum vit antin hava, í størri ella minni mun, ella sum vit ikki hava. Viðurkenningin av, at mátið fyri vísdómi, ríkidømi, gleði, gávum v.m. er ikki okkara og at vit ofta fáa mest, har vit vænta okkum minst - og ofta øvut!
Øll kunnu ikki gera alt, men øll kunnu gera sítt, veri tað seg í prívatum, felagsligum, kommunalum, almennum ella øðrum høpi. Vinningurin og gleðin eru stór, tá úrslit síggjast av arbeiði, avgerðum og hjálp.
Framhaldandi góðan 1.sunnudag í atvent, góðan 3.desember og góðan Altjóða Brekdag!


text:
FURUNO | GP-39
Lítil og brúkaravinarligur GPS’ari
GP-39 er eftirfylgjarin til tann legendariska GP-32, sum er ein av heimsins mest seldu GPS-arum. GP-39 hevur nógvar smarta funkur sum eru lættar at nýta. Tær vera væl vístar á einum krystalklárum litskíggja.
• 4,2” litskíggja við upp til 10.000 knappstøðir/waypoints, 100 túrar og 3.000 sporpunktir
• Øktur neyvleiki við EGNOS (European Geostationary Navigation Overlay System).
• Sendir knappstøðu til ekkolod, sonar, radar td.. (NMEA0183).
• USB interface, til rutarar og waypoints.
• Lítil ekstern antenna við 10 meter kaðali.
• Kann setast á panel ella á hjálagdu boylar.
• 12-bands móttakari.


text:
Um FaroeSoccer
Hjartaliga vælkomin
Tú ert nú komin á gátt hjá heimasíðuni við størsta dátugrunninum um føroyskan fótbólt, og vit fegnast um, at tú legði leiðina framvið.
Sum navnið ber boð um, so er hetta ein heimasíða um føroyskan fótbólt burturav við serligum denti løgdum á hagtalsskráseting, og soleiðis ætla vit eisini, at tað skal vera framyvir – men vit hava eyðvita nógvar spennandi ætlanir við FaroeSoccer.
Vit vóna og vænta, at FaroeSoccer fer at vera ein hjálp og ein miðstøð fyri álítandi hagtøl hjá øllum við áhuga fyri føroyskum fótbólti – ikki minst feløgunum, Fótbóltssambandinum, fjølmiðlunum og okkum fjepparum! Tað er eitt av høvuðsendamálunum við FaroeSoccer.
Enska heitið FaroeSoccer er valt, tí tað sigur frá virksemi okkara, og tí vit vilja fevna breitt. Útlandið hevur størri áhuga fyri føroyskum fótbólti, enn vit kanska ganga og halda, og tískil er ein ensk útgáva í umbúna. FaroeSoccer vil fegið kunna breitt um føroyskan fótbólt og kennir hetta eisini sum eina hálvgum skyldu.
Grundarlagið undir dátugrunninum hjá FaroeSoccer er í mestan mun dómaraseðlarnir, sum eru til skjals hjá Fótbóltssambandinum, men eisini aðrar keldur eru troyttar.
FaroeSoccer hevur alla tíðina havt gott samstarv við feløgini, Fótbóltssambandið, fjølmiðlarnar og einstaklingar, hetta takka vit fyri og vóna, at soleiðis fer eisini at verða framyvir - okkara partur skal so ikki liggja eftir.
Vit vóna, at tú fert at fáa nakað burturúr hesi vitjan tínari – og øllum teimum komandi – takk fyri hesuferð og kom skjótt aftur!
Við bestu fótbóltskvøðum
FaroeSoccer
Vit spæla saman


text:
Tann 1. januar 2015 var eldra°ki lagt ˙t til kommunurnar at umsita vi einum posa av pengum frß landinum, sum var ov lÝtil.
UndirfÝggingin av hesum nřggja og stˇra mßls°ki hevur frß byrjan veri ein avbjˇing hjß Tˇrshavnar kommunu.
Men avbjˇingina at umsita eldra°ki hevur kommunan tiki upp ß seg, og hendan ßbyrgd skal takast Ý st°rsta ßlvara bŠi fÝggjarliga, fakliga og menniskjaliga.
Eldra°ki er eitt stˇrt og komplekst °ki, sum krevur holla vitan um m.a. vanliga eldrar°kt, sj˙krar°kt, uppvenjing, umlŠtting og dagtilbo av ymsum slag.
Til tess at veita hesar tŠnastur krevst nˇg miki av starvsfˇlkum vi vikomandi fakligum f°rleikum. Hetta kunnu vera sj˙krar°ktarfr°ingar, heilsuhjßlparar, heilsuatst°ingar, fysioterapeutar og ergoterapeutar.
═ Tˇrshavnar kommunu er Ý l°tuni t°rvur ß 50 r°ktarheimsplßssum, hˇast stutt tÝ er liin, sÝan Boanesheimi lŠt upp. Hetta er ein avbjˇing.
Nˇgv fleiri, sum ikki hava t°rv ß j˙st einum r°ktarheimsplßssi, hava t°rv ß heimatŠnastu.
HeimatŠnastan er ein umrßandi liur Ý strembanini eftir, at fˇlk kunna vera heima sum longst.
Javnsettir borgarar
Mßli hjß Heilsu- og umsorganartŠnastuni, i situr vi eldra°kinum, er, at eldri borgarar skulu vera virknir sum longst.
Borgarar, sum eru komnir upp Ý ßrini, eru eitt tilfeingi, sum vi tilboum og r°kt skulu r°kjast ß sama hßtt sum allir arir borgarar, ljˇar fyrsta bo Ý mßlsetninginum hjß tŠnastuni.
Mßli er at menna tŠnastur til eldri borgararnar, sum hˇska til teirra t°rv. Hesin t°rvur kann vera ymiskur ľ alt frß vanligari heimahjßlp til tunga sj˙krar°kt.
Eldra°ki Ý Tˇrshavnar kommunu verur eitt stˇrmßl Ý nŠstu břrßssetu, sum Tjˇveldi Štlar at arbeia mivÝst fyri at menna.
Kommunan veksur alsamt, og vit vera fleiri eldri. Dugnalig fakfˇlk og gˇar leislur skulu hava n°ktandi politiskan stuul til at menna eldra°ki, so mßlini ß °kinum vera rokkin.
N˙ krevst, at fˇlki ľ og ikki bara betongi ľ verur sett fremst Ý kommunalu avgerunum.
Jˇgvan Arge, varaborgarstjˇri ˙r Tjˇveldi
---


text:
Nú Hendrik prinsur andaðist í nátt, fáa føroyingar eisini møguleika at sýna kongshúsinum samkenslu.
Í lýsing sum Ríkisumboðið hevur sent miðlunum í dag, boða tey frá, at øll eru vælkomin framvið har at skriva eina samkenslukvøðu til Kongshúsið.
- Í sambandi við at hansara hátign prins Henrik er deyður, verður frá í dag kl. 13 til jarðarferðina tann 20. februar, møguleiki at koma framvið Ríkisumboðnum og skriva eina samkenslukvøðu.
Skrivar Ríkisumboðið í skrivi til miðlarnar.
Ríkisumboðið hevur opið gerandisdagar frá kl. 10 til kl. 15. Opið er eisini leygardagin 17. februar frá kl. 10 til kl. 12.
Samkenslukvøðurnar verða latnar beinleiðis til Kongshúsið.


text:
Barbara Holm 17.05.2018 (11:58)
Lyngby: Hann tekur sær góða tíð at svara og er púra róligur
42 ára gamli føroyingurin, sum í dag er í rættinum í Lyngby, er ákærdur fyri tilsamans 40 brot. 39 av punktunum í ákæruritinum lýsa, hvat mamman, eftir ráðum frá manninum, hevur gjørt við sonin. Seinast ákæran er um, at mamman hevur tikið fleiri barnapornografiskar myndir av dreinginum, tí maður bað hana senda sær tey.
Hóast álvarsamur dagur hjá føroyinginum, er hann púra róligur í dag. Hann er ílatin ljósar kovboybuksur, hvíta t-shirt og gráan klædningsjakka. Hárið er klipt stutt, og skeggið er somuleiðis trimmað stutt. Maðurin er róligur og tekur sær góða tíð at svara.
Hann situr við rygginum móti salinum í morgun, nú hann verður avhoyrdur, men tá hann kom inn í salin í morgun og setti seg við verjanum, so hugdi hann upp og runt í hølunum. Hann hyggur ikki niður og letur ikki til at vilja sleppa undan eygnasamband við áhoyrararnar. Í fleiri umførum, tá ið hann varð spurdur um samskifti millum seg og mammuna at tí 4 ára gamla dronginum, segði hann seg ikki minnast so væl tað, sum farið var fram.
Ákæruritið vísir, at ágangurin hjá mammuni móti soninum byrjaði 8. juni og helt á líka til 10. septembur. Fleiri ferðir um vikuna, onkuntíð fleiri ferðir um dagin, bleiv fýra ára gamli drongurin misbrúktur av mammu síni.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Málmenning - ein góður tanki
06-04-2018 Hits:46 Námsfrøði Jógvan Philbrow
At lýsa 2018 sum "ár fyri málmenning hjá børnum" er ein góður tanki. Men treytin fyri gagni uppá longri sikt er, at eitt nøktandi tal av vaksnum eru kring børnini...Read more
Lyftir omaná lyftir omaná lyftir omaná lyftir…
Samgongan hevur fleiri góð lyfti í samgonguskjalinum, men tey tykist bara verða heit luft og hvørvisjónir.
Innleiðing til filmin: Captain Fantastic
Captain Fantastic í Havnar Bio 11/9 kl. 20.00 Gott kvøld, hetta er ein stuttlig avbjóðing at “innleiða” ein film. Eg havi lisið meg fram til, at hetta er ein søga um…
Røða hildin á Skarðinum, 21 august 2016
Góðu áhoyrarar Tað er mær ein heiður at halda eina røðu fyri tykkum, her útið í tí frælsu náttúru. Eg havi sett yvirskriftina á røðuni at vera “Fjølbroytnið styrkir framburð”.
Tað góða lívið má vera málið og endamálið
Grein úr Eftirskúlin nr. 10. Samfelagið uppalir og lærir okkum at vera strongd, at vera ónøgd og elur fram mistreysti Tá samfelagið flytur sjóneykuna yvir á botnlinjuna, hvørt vit eydnast ella ikki…
Støðan hjá stuðlum í fólkaskúlanum er undir alt lágmark.
Vit kunnu staðfesta, at tó at eingin forðing sigst at vera fyri fastar setanir, verða námsfrøðiligir stuðlar í fólkaskúlanum bert settir fyri eitt skúlaár hvørja ferð. At stuðlar ikki kunnu fáa…
Tað er í lagi at fara til arbeiðis!
Góðu foreldur, góðu mammur og góðu pápar, tað er ikki neyðugt hava ringa samvitsku av at fara til arbeiðis. “Tú skalt ikki fáa tær børn fyri at onnur skulu ansa teimum”, “Børn…
Betri arbeiðsviðurskifti, takk
Eitt tað størsta ynskið hjá limunum í Føroya Pedagogfelag - næst eftir eina lønarhækkan - er betur skipað arbeiðsviðurskifti. Á aðalfundinum hjá Føroya Pedagogfelag, 27. februar 2016, fingu limir felagsins høvi…
Sjálvandi virði eg foreldur!
Onkur vil vera við, at eg virði ikki foreldur, tí eg mæli frá, at foreldur fáa pening fyri at hava børn síni heima, og halda á fram við at siga…
Samfelagið má tryggja børnini.
Nýtt sjálvstýri er komið við einum uppskotið, ið skal loyva foreldrum, at fáa pening fyri at vera heima hjá sínum barnið, og eg undrist og spyrji hvat er endamálið við…
- 1
- 2
- 3


text:
Tað mundu vera fleiri við mær, ið gjørdust heldur bilsin av
greinini hjá Beate L. Samuelsen í mikudagsdimmuni 24.oktober, har nýggja
yrkingarsavnið "Heimvitisferðin" hjá Tóroddi Poulsen var umrøtt. Tí greinin var óvanliga atfinningarsom fyri tann annars sera høviska
greinaskrivaran, ið m.a. staðfesti, at: "Yrkingarnar eru ikki serliga
upplyftandi fyri tann, sum lesur tær, og skal ein analysera hvørja yrking sær,
kann spurningur setast við fleiri teirra, hvussu borðbærar summar eru...".
Ikki er tað ofta, at fólk taka sær tykni av yrkingum í tí almenna rúminum, og bara av hesi orsøk tóktist
hetta yrkingarsavnið brádliga øgiliga forvitnisligt. Beate L. Samuelsen var
eisini í útvarpssendingini In Mente, har undirritaða og Heðin M.Klein ummældu verk hjá Tóroddi Poulsen. Beate L.Samuelsen greiddi frá hvat tað var, hon meinti við,
at hon eitt nú helt yrkingarnar í "Heimvitisferðini" vera ov ljótar at koma út í bók. Síðan hevur
eisini Bergur Djurhuus Hansen ummælt bókina í Dimmalætting í gjár í grein við
sigandi yvirskriftini "Beiskligur yrkjari gloymir at yrkja". Tað er í sjálvum sær frálíkt, at eitt yrkingarsavn megnar at elva til kjak og eg haldi eisini,
at tað er alla æru vert, at fólk koma út við hvat tey veruliga meina um
listina. Tað tykist annars ofta sum verða yrkingarsøvn mett at vera so mikið smøl og
eliter, at tey ikki eru lesandi hjá øðrum enn hjá teimum seytjan limunum í
mentanarelituni í Havn.
Avantgardulistin er jú avgomul. Hon er kanska ikki heilt
tannleys enn, men hevur í hvussu er gingið við handilstonnum leingi. Tað eru ár
síðan, at hon gjørdist akademisk, og tí hevur hon mangan verið forútsigilig
uttan eginleikar til at provokera onnur enn kanska onkran einstakan Miðflokkamann, sum av óvart er vilstur inn á
Tjóðpallin, helst tí hann helt tað vera okkurt heilt annað
enn ein tjóðpall. Nei, neyvan er avantgarde í sær sjálvum provokerandi, men
kanska eru sonevndar lyklasøgur eins provokerandi í dag sum á døgum William
Heinesens í Havn, serliga tá rættiliga opinskáraðar útspillingar av kendum
fólkum koma fyri. ”Heimvitisferðin” er ein hugsað ferð í okkara verð, í heimføðisliga
helvitisbýnum Havnini í nærmastu framtíð. Verkið inniheldur samfelagskritikk,
men er harumframt ein listarlig, bókmentalig konstruktión, ið sum so hevur ógvuliga
lítið við veruleikan at gera.
Men móðir Havn fær av at vita í bókini. Í fyrstu yrkingini leitar tann
burturvilsti eg-persónurin aftur á slóðina, og tað er so ógvuliga skjótt, at Heimvitisferðin
gerst átøk eini Helvitisferð: ".. og inn í ein óuniligan buss/ bussurin
verður drigin/ av fýra ferðir fýra rossum/ og vit skrambla avstað inn í tokuna/
grasið er grátt í støðum/ tað verður heitari og heitari/ vit koyra gjøgnum
stórar logar av eldi...". Sum í guddómligu komediuni hjá Dante á sinni reika
vit og pínast í inferno og leita okkum til reinsingar í purgatorio saman við
ræðuligum lagnum. Vit kenna í grundini tær dreymakendu, surrealistisku ímyndirnar og marrukendu opinberingarnar aftur frá øðrum bókum hjá okkara mest
originala samtíðaryrkjara, men her er alt blandað saman og væl meira
ítøkiligt enn tað plagar. Nakrar fáar yrkingar eru abstraktar, bygdar upp um formligar
mótsetningar, men nógvar eru prosakendar og konkretar við marrukendum lýsingum av ymiskum,
ið fyriferst ymsastaðni í Havn, uttan fyri Gamla Kirkjugarð, á Skálatrøð, í
Vágsbotni, Bøgøtu osfr. Og hóast surrealistiska árinið er støðugt og svakt í bókini,
tykjast sosiala indignatiónin og vónbrotið verulig við støði í núverandi
gongdini í veruleikans heimlandi.
FÓLKASKRÍMSL
eingin vil taka
tey niður
sjálvmorðshjúnini
sum hava hongt
seg
út ígjøgnum
eitt
tinghúsvindeyga
líkmoggararnir
innanfyri
hava nóg mikið
við
at trætast um
kvotur av
sjólátnum
so hjúnini
verða hangandi
enn eina tíð
ikki sum
fuglaskrímsl
men fólkaskrímsl
tí fuglarnir hava
longu
sett á tey
Føroyingar hava tað alt annað enn lætt. Har standa "ferðaleiðaraskrokkar... og selja
skræddar/ bøkur" í Gamla Bókhandli, har Kunningarstovan jú húsast. Politikarar
hava fingið óblíða viðferð áður í bókum og myndum hjá Tóroddi Poulsen, men nú
ber av; Havnin, og samfelagið alt kring Tinghúsið verður lýst sum depraverað og
upployst av materiellari egoismu, grammleika, makrel og olju. Tað er kanska at fara ov
langt av leið, at allýsa Tórodd Poulsen sum politiskan yrkjara, men "Heimvitisferðin"
líkist í støðum einum politiskt motiveraðum savni, har vónbrotið yvir høgrarák
og grunnskygni í Føroyum merkist týðuliga. Øll fáa av koyrlinum, serliga tey,
sum stjórna landi og býi og tað vil siga tað sama sum, at løgmaður og
borgarstjórin fáa hvør sína yrking. Í yrkingini TÍÐINDI stendur m.a.
"kringvarpið sendir ikki gjøgnum luftina longur/ tí eingin almennur
stovnur fær streym/ tó er landsjúkrahúsið undantikið/ har tey fáu ríku kunnu
fáa sjúkuviðgerð/ øll onnur mugu lekja seg sjálv verða tey sjúk/ tað duga
nøkur/ men tey flestu leggja seg at doyggja/ og tað hava altíð verið góð
tíðindi/ at onkur doyr/ og so er gongd aftur í handlinum.."( s.50).
Kommunuskúlin er vorðin torturmiðstøð og verða fangarnir svangir kunnu teir
velja millum lort og blámusopp (!) Á bókasavninum er enn kaldari enn uttanfyri,
tí: "savnið hevur ongan streym havt/ í áratíggjur// teldurnar standa
innsmurdar/ í mannatrekki// bøkurnar liggja sløddar á gólvinum/ fá duga at lesa
longur..." (s.53). Norðurlandahúsið er at kalla
avtoftað, fuglar hava yvirtikið tað og onkrastaðni mitt í húsinum er ein
dunnuhylur, jú takk, harra yrkjari, speisemið er til at fata. Serliga illa stendur til har, sum listin og ondin av
røttum skuldu rátt, t.d.húsast granskarar á Fróðskaparsetrinum í kommunala
vesinum í Mylnugøtu. Ringastu lortaspannina fáa fólk í Listasavninum oman yvir
seg og her er støðið ov lágt. Eg haldi, at yrkingarsavnið hevði verið betri um hendan yrkingin ikki var
við. Onkur undrast yvir, at tað yvirhøvur ber til at geva eina bók út sum hesa. Men listin er markleys, og høvundurin leggur hóast alt opið
navn til lammiterilsið. Meðan eg lesi, komi eg í tankar um orðatakið um at
revsa tann, mann elskar, tí eg hugsi, at kenslur og djúp vónbrot liggja aftan
fyri tær hvøssu atfinningarnar.
Lýsingin av føroyska samfelagnum er sum heild
dystopisk, satirisk og nokk so langt úti skemtilig á sama hátt sum Zombie-filmar
kunnu vera tað. Men her er meira uppá spæl hjá yrkjaranum enn bara skemt og eg haldi, at hann í mongum rakar seymin á høvdið í lýsingunum av føroyska samfelagnum við tí konservativa, borgarliga stýrinum. Góða listin er frammanfyri, eg ivist í um vit øll hava gjørt okkum greitt hvussu okkara land er við at broytast í løtuni. Við ørvitistosi og óhógv vísir "Heimvitisferðin" okkum hvagar kósin gongur. Endayrkingin "FARVÆL" minnir okkum á franska yrkjaran
Arthur Rimbaud, sum eisini kallaði síðsta tekstbrotið í heimskendu "Une
Saison en Enfer" fyri "Farvæl" til
tess at leggja dent á, at bókin var hansara endaliga uppgerð við heimin. Í ”Une
Saison en Enfer” skrivar Rimbaud m.a. "Eg síggi meg sjálvan aftur við
húðini gnaddaðari av móru og pest við hárinum og armholunum fullum av maðkum og
við enn feitari maðkum í hjartanum…".
Í “Heimvitisferðini” skrivar Tóroddur Poulsen: “..so fáa vit ístaðin eitt
hugnaligt prát/ um lív og seyð og um maðkar/... hann segði seg mangan av berum
forvitni/ hava grivið niður í feska grøv/ bert fyri at vita/ hvussu væl
maðkarnir arbeiddu/ og hann var eisini hugtikin av/ at tað var so nógv lív
niðri í grøvini hjá tí deyða/ og hann hevði smakkað maðkarnar/ og teir vóru ein
sonn delikatessa..”. Arthur Rimbaud var poetiskt undurbarn, hann var blaðungur,
tá hann skrivaði sítt “Síggjarabræv”, sum gjørdist høgt í metum fyrst millum
symbolistisku listafólkini og síðan millum øll við minsta áhuga fyri poesi. Symbolistarnir vóru um alt Europa hildnir at vera
óskiljandi. Teirra tekstir og myndir speglaðu ikki veruleikan, men vóru
demonstrativt afturlatnir. Hendan listin snúðu seg ikki um vanligar
upplivingar men um tað ekstrema, um visiónir, dreymar og hugmyndir.
Eisini málsliga og formliga royndu symbolistarnir at fara út um mørk og tí
tykjast summar av yrkingum teirra eins og torskild mynstur av symbolum, sum
har aftrat eru fleirtýdd og á henda hátt kann symbolisman sigast at vera
byrjanin uppá ein yrkingarform, sum verður nýttur og sum mennist enn í dag.
ÁÐRENN FERÐINA
í einum handilsvindeyga
situr ein gomul kona
við longum neglum
og broderar mynd
av tí gomlu havnini á húðina
á síni deyðu dóttur
hon skal vera so fín
árenn hon verður latin presti
men fyrst skal hon leggjast í saltlaka
so hon verður lættari at kenna aftur
sum samsýning fær mamman
allar tær følnaðu tulipanirnar
úti í nýggja kirkjugarði
Prosayrkingarnar hjá Rimbaud eru
svakar, óðar og skelkandi, og tað sama kunnu vit jú siga um hesar hjá Tóroddi
Poulsen. Kenslan av vónloysi er týðilig á sama hátt sum viljin til uppgerð.
Málið støkkur í løgnum ólogiskum lopum og mótsetningsfullum spenningum og nógva
staðni er málið beinleiðis primitivt og banalt. Myndevnið av helviti við morgulum
royki og ólekrum perversiónum, symbolmálið, surrealistisku dreymamyndirnar
minnir heilt nógv um gomlu bókina hjá Rimbaud, sum í serliga gjørdi
uppreistur móti kristindóminum. Í universinum hjá Tóroddi hevur prestur
tatoveringar og horn í pannuni, og ræstir állar koma út úr munninum hjá honum.
Eingin, sum hevur lisið bøkurnar hjá Tóroddi Poulsen ivast í týdninginum, sum
fronsku symbolistarnir hava havt fyri hann, og sjálvandi hevur hann verið tilvitaður um megnarverkið, meðan hann skrivaði ”Heimvitisferðina”. Sambært einum øðrum fronskum yrkjara,
Stephane Mallarmé, krevur poetiskur reinleiki, at orðini verða ótingsliggjørd.
Vit kunnu næstan siga tað øvugta um nýggja savnið hjá Tóroddi Poulsen, sum er rættiliga skitið. Tóroddur Poulsen dámar tað ljóta umframt tað vakra, hetta
síggja vit eisini í hansara myndlist, sum er partvíst merkt av tí sama
groteska, vulgera skemtinum, sum ”Heimvitisferðin” er full av. Yrkjarin og listamaðurin hevur áður dyrkað tað ljóta og tað banala í verkum, men ikki so konsekvent sum her. Hansara ljóti estetikkur er klassiskt underground, fullur av mannatrekki og fanansskapi, men í grundini verri enn so líka óndur sum nútíðarinnar sadistisku krimifilmar, sum familjan Føroyar hugnar sær við um kvøldarnar, har serliga konur og børn verða pínd av verðini. Gamaní verða fólk tveitt upp í luftina í einari yrking í "Heimvitisferðini", men tey verða loftaði aftur, so at einki hendir við teimum. Tað er kanska av hugsjónarligum orsøkum, men eg haldi, at vit skulu vera serliga góð við ta ljótu listina, hon
speglar okkum og ger okkum varug við, at heldur ikki tað ljóta altíð er so ljótt sum
tað sær út til at vera.
Tóroddur Poulsen:
Heimvitisferðin. Mentunargrunnur Studentafelagsins 2012. 67 bls. 148 kr.
(KP)


text:
Lutakastið hevur verið til Klaksvíkskappingina
Klaksvíkskappingin verður leikt 24. og 25. februar.
Lutakast hevur verið um, hvussu spælast skal í Klaksvíkskappingini, har fýra tey bestu liðini frá undanfarna ári møtast. Lutakastið vildi tað soleiðis, at meistararnir seinastu árini, B36 og Víkingur, møtast, meðan steypavinnararnir seinastu árini, NSÍ og KÍ, møtast.
Skráin fyri Klaksvíkskappingina 2018:
Leygardagin 24 februar kl. 13:00: B36 – Víkingur
Leygardagin 24 februar kl. 15.30: NSÍ – KÍ
Sunnudagin 25. februar kl. 13.00: Dystur um 3. og 4. pláss
Sunnudagin 25. februar kl. 15.30: Finala


text:
5. flokkur á náttúrugripasavnið
19. Mai 2010
Í morgin, 20. mai, fer 5. flokkur at vitja Náttúrugripasavnið. Vitjanin verður gjørd í sambandi við eina uppgávu hjá tveimum læraralesandi. Á savninum fer Palli...
les meir
6. flokkur á seturskúla
19. Mai 2010
Í døgunum 7. - 9. juni fer 6. flokkur til Vágs á seturskúla. Flokkurin skal búgva í húsunum hjá Matmóðrafelagnum. ...
les meir
Verkætlanarvika í 6. flokki
16. Mai 2010
Í døgunum 17. - 21. mai arbeiðir 6. flokkur við verkætlanan, har høvuðsevnið er fiskur. Framløgan av verkætlanini verður fríggjadagin, 21. mai. ...
les meir
Próvtøkur í 9. flokki
04. Mai 2010
Skrivliga próvtøkan í 9. flokki byrjar mánadagin 17. mai og endar týsdagin 25. mai 2010. Munnligu próvtøkurnar verða í tíðarskeiðnum frá mánadegnum 7. juni til...
les meir
Konsert fyri miðdeildini
12. Apr 2010
Fríggjadagin, 16. apríl kl. 10.30 verður konsertin "Back to Bach" í miðhøllini í Kollafjarðar skúla fyri næmingum í miðdeildini. Poul Rosenbaum spælir klaver og Mads...
les meir
Bára besti leikari í tveimum deildum
21. Mar 2010
Seinasta vikuskiftið leiktu tvey flogbóltslið úr Kollafirði FM-finalu á Tvøroyri. Talan var um gentur 14 ár og kvinnuunglingar. Bæði liðini taptu sínar dystir og...
les meir
Tríggjar tær bestu úr Kollafirði
21. Mar 2010
Seinasta vikuskiftið var FM í talvi leikt í Kollafirði, og her gjørdu kollfjarðagentur rættiliga um seg í bólkinum U13. Tær gjørdu ikki mætari enn...
les meir
Landsroyndir í 4. og 6. flokki
25. Feb 2010
Landsroyndirnar í 4. flokki verða 15. og 16. mars, og lansroyndirnar í 6. flokki 17. - 19. mars ...


text:
Listamannahúsið á Dalatrøðni
Janus Kamban, myndahøggari, skrivaði í sínum testamenti, at hansara ognir skuldu fara í ein grunn, nevndur Listamannahúsið á Dalatrøðni. Hesin grunnur skuldi stjórnast av eini nevnd, ið er tann sama sum sitandi nevnd í Listafelagi Føroya.
Í testamentinum hevur Janus gjørt sær hesar tankar um tørvin á einum listamannahúsi:
”Føroysk myndlist – og føroysk list yvirhøvur – hevur altíð haft áhuga mín: at sæð hana taka seg fram og mennast, og tað, hóast mangan ring líkindi, hevur verið ein fragd. Vantandi arbeiðsumstøður hjá teimum ungu listamonnunum eru vanlig fyribrigdi. Fyri at lætta um henda tørv er tað ynski mítt, at húsið á Klokkaragøtu 42, ið stendur eftir meg, verður latið listamonnum at arbeiða í. Ungum – og eldri – til í avmarkað tíðarskeið (t.d. 3 mánaðir ella upp til 1 ár) at gera eitt ávíst arbeiði. Somuleiðis standa útlendskum listamanni í boði, um tað kann geva føroyskum listamanni høvi at koma burtur (í býti), annað hvørt eftir avtalu við útlendskan mentanarstovn ella privat. Somuleiðis, um tað lá fyri annars, kundi ein rithøvundur fingið frið og náðir her yviri til eitt ávíst arbeiði”.
Nevndin fyri grunnin hevur brúkt peningin í búnum til at seta húsini í stand soleiðis, at tey nú eru klár at brúka hjá listafólki - hetta í tráð við tað sum Janus ynskti.
Nevndin skal við hesum bjóða til almenna samkomu í húsunum, hósdagin tann 16. juli kl. 16 til 18.
Skáin verður hendan:
Hilmar Høgenni, formaður grunsins bjóðar vælkomin
Hans Pauli Olsen, myndahøggari, hugleiðir um starvsfelagan
Julianna Klett, nevndarlimur og bústjóri sigur frá gongdini.
Okkurt gómagott verður eisini.
Øll eru vælkomin, hóast plássið er avmarkað.


text:
Vit selja Fýrverk á hvørjum árið.
Sølan fer fram í hølum okkara í N.P.Gøta 13a í Klaksvík
Fýrverksølan í gomlu "Bilstøðini" selur aftur í ár Fýrverk.
(Vit eru á økinum við Bátabrúgvarnar í Klaksvík)
Vit lata upp 27 des. kl. 10.
Gott Nýttár øll somul :)
Fýrverksølan, N.P.Gøta - Klaksvík | Telefon 45 99 99
LEGG TIL MERKIS:
VIT HAVA FISKABÚÐ í Klaksvík
Opið:
Mánadag - hósdag kl. 13-18.
Fríggjadag kl. 10-18.
Leygardag kl. 10-14.
Her er Fiskabúðin í Klaksvík
Nólsoyar Pálls Gøta 13
Telefon 45 99 99
Tú kanst eisini gjalda við FR/VISA
í Fiskabúðini
Leiga gravimaskinu ring 75 75 75
Vit hava tvey rulluskeltir í klaksvík
Tíðindi
2017/06/02
Vit selja nú eisini tombolaseðlar.Til ber at bíleggja her á síðuni.Eisini kanst tú senda bílegging til teldupost noa@noa.foElla ring 75 75 75www.noa.fo
les meir
2010/02/03
Vit hava 2 rulluskeltir í Klaksvík, til ber at hava 3 reklamur á hvørjum skelti. Bæði skeltini eru á húsveggji, sum er við høvuðsgøtur í Klaksvík * Nólsoyar Pálls Gøtu
les meir
RSS


text:
Barnavanlukkutrygd
Vanlukkutrygd til tín eygnastein.
Tíverri hendir tað eisini, at børn eru fyri óhappi, sum merkir teirra tilveru í styttri ella longri tíð. Tí bjóðar Trygd Barnavanlukkutrygd, so at børnini eru tryggjað, um tey skuldu fingið ein meira álvarsaman skaða, har tey verða avlamin við í minsta lagi 5% orsakað av einum vanlukkutilburði. Um talan er um óhapp, t.d. um barnið fær tannskaða ella skaða á brillurnar, so hjálpir Barnavanlukkutrygd undir ávísum treytum eisini.
Tað er eitt gott hugskot at tekna Barnavanlukkutrygd, tá tú fært børn. Eldri børnini verða, størri gerast vandarnir, men nógvar av teimum kunnu tit sum foreldur fyribyrgja. Til dømis kunnu tit barnatryggja kontaktir, leidningar, skáp og trappur heima hjá tykkum sjálvum. Verri er, tá tit eru úti og vitja onnur, ið ikki hava barnatryggjað sítt heim. Her kann tað vera strævið at fylgja við, tá tað lítla fer á kanningarferð.
Børn skulu sleppa at vera børn
Av tí at tit ikki kunnu halda eyga við børnunum allan sólarringin, skulu tit í øllum førum hava møguleikan at tryggja tey. Barnavanlukkutrygd tryggjar øll tíni børn, til tey fylla 18 ár. Les meira um Barnavanlukkutrygd í faldara og treytum í høgra bredda.
Viðkomandi skjøl
- Tak niður faldara um Barnavanlukkutrygd her
- Tak niður umsóknarblað fyri Barnavanlukkutrygd her
- Teytirnar fyri Vanlukkutrygd sært tú undir teiginum Vanlukkutrygd
- Fá eitt óbindandi tilboð


text:
Tað er ikki bert í Føroyum at tað hevur regnað illa. Eisini í Onglandi hevur regnað illa, og har hava tey sett váta og lýggja veðurlagið í samband við fleiri sløg av soppum sum ikki hava verið skrásett í Onglandi fyrr. Fyri ein part eru hesi nýggju sløg slík, sum trívast væl í nógvari vætu, og fyri ein part er tað slík sum eru komin fyri seg vegna teir munandi heitari vetrarnar.
Onkrir av hesum soppum eru slíkir sum smakka væl, meðan aðrir eru eitrandi.
Rættiliga fitt av soppum eru skrásettir at vera í Føroyum, men mær kunnugt er onki skipað arbeiði viðvíkjandi soppum gjørt í hesi øldini. Tær kanningar sum eru gjørdar fyrr hava verið eitt sindur merktar av at tað fyri tað mesta hava verið útlendingar sum eru komnir higar og hava leitað eftir soppum í eina avmarkaða tíð. Tessvegna er ilt at siga, hvørt nakar soppur er nýkomin til Føroya, ella um hann bara ikki hevur verið sæddur fyrr, tí fólkini vóru ikki har tá soppurin gjørdi hundalond.
Myndin her er av einum soppi uttan føroyskt heiti, eitur á latíni Pholiota squarrosa. Hann er ikki skrásettur í Føroyum fyrr. Aðrir soppar av slagnum Pholiota eru funnir, og hava verið nevndir flushattar. Ásannast má, at tá hesir soppar koma undan, er talan um stórar nøgdir, og teir standa leingi. Hesir vórðu funnir fyrstu ferð 12. september, og nú, 1 mánaða seinni, standa teir líka fattir, men meira útbreiddir enn á myndini.